墙花
墙花繁香新叶肥，苔径漠漠蛱蝶飞。邻轩可假非我乐，故园此时音信稀。我生鄙野性放散，池鱼笼鸟愁絷鞿。青门送客一惆怅，烟绵草长柳十围。默记旧日所来道，行店历历双板扉。我家南溪富泉石，两山夹流村路微。幽处窈窕出林屋，山红涧碧含芳菲。试歌韩公荦确句，安得至老不更归。
主题：思乡
情感：失意、想家